Nói Síríus var að senda frá sér litskrúðuga og fallega öskju sem inniheldur blandaða mola - Síríus Súkkulaðimola . Í honum eru sex tegundir ; Síríus rjómasúkkulaði með bismark , Síríus rjómasúkkulaði með súkkulaðiperlum , Hreint Síríus rjómasúkkulaði , Síríus rjómasúkkulaði með karamellu og sjávarsalti , Síríus rjómasúkkulaði með appelsínu bragði og loks dökkur moli með karamellu og sjávarsalti . Að sögn Helgu Beck , markaðsstjóra Nóa , er askjan tilkomin vegna fjölda áskorana neytenda . „ Við höfum í gegnum tíðina fengið fjölda fyrirspurna um rjómasúkkulaðimola til að setja á veisluborðið svo við ákváðum að svara kallinu . Þetta er askja sem hentar virkilega vel fyrir alla aldurshópa og allir geta fundið eitthvað við sitt hæfi , " segir Helga . „ Síríus súkkulaðimolarnir eru gott dæmi um hversu mikið fjör getur verið hjá okkur fyrir jólin ! Við ætluðum upphaflega að setja þessa vöru á markað um miðjan nóvember en við lentum í seinkunum út af ákveðnum hráefnum sem komu seinna en áætlað var til landsins og svo horfði við að þetta næðist jafnvel ekki fyrir jól . Það var hins vegar búið að fréttast á markaðnum að þessi vara væri vætanleg og eftirvæntingin leyndi sér ekki þannig að við urðum að sjálfsögðu að standa undir því ! Við settum allt á fullt en þetta rétt hófst hjá okkur og við erum virkilega stolt af þessari vöru , " segir Helga að lokum .